als_Latn dik_Latn sag_Latn
Vesel Kurtishaj ironizon produksionin: “Me lekët e BB8 unë bleva BB9”
Fituesi i “Big Brother 8”, Vesel Kurtishaj, ende është një nga emrat më të lakuar nga ky format. Madje dje ai ka qenë i ftuar edhe në “Big Brother Fan Club” për të sqaruar raportin me Sidritën dhe Gertën, për të cilat tha se kishte konsideratë vetëm si mikesha.
Mirëpo ka mjaftuar një gabim nga stafi menaxhues i “Big Brother” në rrjete sociale për të bërë Veselin të shprehet me humor dhe ironi. Në faqen zyrtare të “Big Brother”, Veseli është prezantuar si fitues i “Big Brother 9”, duke bërë kështu një lapsus sepse aktualisht ne jemi duke ndjekur edicionin e nëntë. “Po më uroni të paktën. Paskam fituar edhe BB9 unë. Mos më pyesni më ku i kam lekët e BB8 se u pa puna, e bleva BB9-n”, – ka shkruar ai në Instagram. /Blitz.al/
als_Latn als_Latn als_Latn